section_heading: Pokretljivost
paragraph_text: Na BMP-3 Rusi su odlučili postaviti motor straga. Razlog takve odluke je bilo iskustvo iz prijašnjih ratova u kojima je BMP bio pogođen u prednji dio i motor je otkazivao. Bez motora BMP je bio laka meta raketa i poginuli bi svi članovi posade. S motorom straga, rusi vjeruju da će se nakon pogotka u prednji dio vozilo moći povući s bojišta i zaštititi posadu od pogibije. Razina pokretljivosti BMP-3 je odlična što se pokazalo prilikom testiranja u pustinjskim uvjetima. Kolona BMP-3 vozila trebala je pratiti terenski automobil Toyota Rover koji se kretao po pješčanim brežuljcima. Vozila su trebala vozit maksimalnom brzinom i vozila su tjerana do krajnjih granica na temperaturi od 60 stupnjeva celzija. Sva su vozila na iznenađenje Emiraćana i radost Rusa uspješno prošla sedmosatno testiranje najteže terenske vožnje. Isti teren nije uspio proći američki Bradley. BMP-3 ima ugrađen izdržljiv Dieselov motor UTD-29M snage 500 KS. To je dovoljno za specifičnu snagu od 26,7 KS/t i maksimalnu brzinu od 70 km/h. BMP-3 ima i amfibijska svojstva. Za kretanje u vodi rabi dvije mlaznice na zadnjem dijelu vozila i daju mu maksimalnu brzinu od 10 km/h.